Plaasmoorde!!!!! Farm Murders!!!!! - Page 63 - Stormfront
Page 63 of 673 « First < 13 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 113 163 563 > Last »
01-13-2007, 04:45 PM #621
Grondhervorming het ’n kruitvat geword.
Frustrasie met die stadige en dikwels onbeholpe proses het plofpunt bereik nadat grondbesetters die afgelope week ’n plaasbestuurder by ’n vergadering in Eshowe met knopkieries doodgeslaan het.
Gemoedere loop hoog onder boere landwyd, maar veral in KwaZulu-Natal.
“Wie kan bepaal tot waar frustrasies mense kan dwing?” vra mnr. Koos Marais, veiligheidshoof van die KwaZulu-Natalse Landbou-unie. “Politici maak beloftes aan grondeisers en grondeienaars wat nie nagekom kan word nie. Ná meer as tien jaar is daar min vordering.”
Aan die linkerkant van die spektrum word die eise en die woorde-oorlog al hoe feller.
Cosatu se Kaapse provinsiale sekretaris, mnr. Tony Ehrenreich, het in ’n bespreking oor verdraagsaamheid by die Suidoosterfees in die Kaap gesê ryk wit mense wat nie bereid is om van hul grond afstand te doen om arm swart mense ’n kans op ’n beter lewe te gee nie, moet hul goed vat en loop. Daar is nie plek vir hulle in Suid-Afrika nie.
Die gebeure op die plaas New Ventures by Eshowe, waar mnr. Ken Eva (54) Dinsdag vermoor is, word as ’n ysingwekkende waarskuwing bestempel van wat kan gebeur as grondhervorming nie vinnig en bekwaam afgehandel word nie.
Die spanning op die plaas loop lankal hoog. Die besetters se grondeis is al in 1998 ingedien, maar eers sewe jaar later, in 2005, verwerp. Teen daardie tyd was daar geen keer meer aan hul frustrasies en woede nie en verhoudinge was onherstelbaar vernietig.
Die regering se grondhervormingsproses is in beginsel goed, sê Marais, “maar ons twyfel oor die owerhede se kennis en vermoë om die proses suksesvol deur te voer. ’n Mens kan die frustrasies van grondeisers verstaan wat nou al lank wag.”
En dit lei tot rassewrywing.
Mnr. Herman de Wet, ’n boer van KwaZulu-Natal, sê KwaZulu-Natal is ’n smeulende rassekookpot wat boere se lewe in gevaar stel.
Die tyd loop uit, waarsku me. Annelize Crosby, direkteur van bestuurs- en regsdienste by Agri SA. Almal gaan wrange vrugte pluk as grondhervorming skeefloop.
Ook prof. Willie Esterhuyse, afgetrede hoogleraar van Stellenbosch wat die laaste paar jaar sterk bande met die landbousektor opgebou het, waarsku:
“Die see van welwillendheid wat die laaste jare tussen die boere en die regering opgebou is, kan in ’n tsoenami verander wat groot skade aan die mense en ekonomie van die land kan aanrig.” Intussen is verhoudinge aan die versuur met me. Lulu Xingwana, wat verlede jaar aangestel is as minister van landbou en grondsake. Die presidente van Agri SA en TLU SA, mnre. Lourie Bosman en Paul van der Walt, het reeds laat blyk dat hulle nie meer ten gunste van gesprekvoering met haar is nie. Sy het haar die gramskap van boere op die hals gehaal met haar onlangse publisiteitsveldtog teen die onwettige uitsetting van plaasarbeiders.
By navraag het Xingwana se woordvoerder gesê die minister is bekommerd oor enige sterftes op plase, ongeag of dit “plaasbewoners, eienaars of bestuurders” is.
Oor klagtes dat amptenare se onbeholpenheid tot die plofbare situasie bydra, het die woordvoerder gesê: “Die minister is alte bewus van die groot taak om 30% van alle landbougrond teen 2014 te herverdeel; dit is waarom projek Gijima begin is om die proses te versnel.”
Bykomende beriggewing deur Heindrich Wyngaard en Hennie Duvenhage.
01-13-2007, 04:49 PM #622
Vrou (77) vertel hoe man vermoor is
Nadat rowers haar agt uur lank aangehou het, het ’n 77-jarige vrou ’n nag alleen langs ’n plaasdam geskuil uit vrees dat hulle na die huis sou terugkeer.
Dit was nadat die rowers mev. Ina Breedt se man, Sarel (78), vroeër die dag in teregstellingstyl met ’n skoot tussen die oë vermoor het op ’n plaas naby Roossenekal in Mpumalanga.
“Ek het die kombers om my gehou teen die koue en muskiete. Ek was baie bang. Elke keer as ’n mango of ’n avokado uit ’n boom val, het ek geskrik,” vertel die tenger, klein vrou.
Sy begin huil wanneer sy sê dat sy nog nooit ’n nag alleen geslaap het nie.
Breedt is nou by haar dogter, mev. Dina van der Woude, in Middelburg. Sy sien glad nie kans om terug te keer na die plaas waar haar lewensmaat van byna 54 jaar Donderdag vermoor is nie.
Die twee mans het mev. Breedt omstreeks 12:30 in die huis oorval en haar man twee houe met ’n stuk yster teen die kop gegee toe hy haar wou help. “Dit was net bloed,” vertel sy vrou.
Haar man het ure lank op die koue sementvloer gelê en soms daar naar geword.
Die rowers het haar gedwing om die kluis se sleutel te gee, maar was nie tevrede met die drie wapens en ammunisie nie. Hulle het geld gesoek.
Mev. Breedt het hulle probeer oortuig dat daar nie geld was nie.
“Ons is nie ryk mense nie. Ons kry nie pensioen nie. Ek het vir hulle gesê ek sweer voor die Here daar is nie ’n kluis met geldin nie.”
In ’n stadium wou haar man badkamer toe gaan en die rowers het hom daarheen gehelp. Hulle het hom toe daar op ’n stoel vasgemaak.
Dis hier waar hulle hom later geskiet het. Hulle het gedreig om mev. Breedt ook te skiet.
Ná agtuur die aand het hulle met een van die Breedts se bakkies en gesteelde goedere weggery, maar gedreig hulle sou terugkom vir die geld.
Mev. Breedt se hande was vasgemaak en haar mond toegebind, maar sy het haarself bevry en met ’n kombers ’n ent van die huis af gaan sit.
Toe dit begin lig raak, het sy iemand gaan opklop wat vir die eienaar van die plaas werk.
Die Breedts het sowat veertig jaar op die plaas geboer en het dit drie jaar gelede verkoop.
Mnr. Breedt het met beeste geboer. Toe hulle nog werkers gehad het, het hulle altyd goeie verhoudings met hulle gehad, sê sy vrou.
01-13-2007, 04:53 PM #623
Gerrie sê mense moet opstaan teen geweld soos teen apartheid
“Ons moet nog bietjie berading kry – jou liggaam herstel, maar ek’s maar ’n softy.”
Allesbehalwe. Die krag in sy linkerhand as Gerrie Germishuys jou groet, herinner aan hoe sterk die oud-Springbok-vleuel op sy rugbykruin in die vroeë 1980’s was.
Verlede Saterdag moes hy sy kragte inspan om hom en sy vrou, Sarie, teen twee gewapende rowers te beskerm. Hy is ernstig gewond in sy regterhand en nog ’n koeël sit agter in sy nek vas nadat dit sy kakebeen deurboor het.
Die afgelope week het mense van al die uithoeke van die aarde gebel. “Ons is baie dankbaar vir al die gebede en soveel liefde wat ons kry. Nou moet ons bid vir ons land,” sê Sarie.
Germishuys eggo dit was net gebed wat hulle gehelp het. Hy weet nie of dit die regte ding was om terug te veg nie. Kenners waarsku daarteen. “Maar as hulle ons vasgemaak het, was ons at their mercy.” En te veel mense is al doodgemaak al het hulle saamgewerk en alles gedoen wat hulle beveel is om te doen.
“Ons is net gelukkig. Goddank die Here het ons ’n kans gegee,” sê hy.
Uit dié ervaring weet hy een ding: Voordat al die mense tuis en in die buiteland opstaan, gaan daar nie iets aan die geweldsituasie in die land verander nie.
“Die regering gaan nooit erken hy is nie in beheer nie. Voor hulle nie dit stopsit nie, gaan baie meer mense die land verlaat.”
Hy sê daar is waarskynlik al meer mense in Suid-Afrika weens geweld dood as in die oorlog in Irak. “Maar ek glo dit kan gestop word. Daar is hard baklei om ’n demokratiese samelewing te bewerkstellig, maar nou moet die leiers van die land voor stok gekry word as hulle nie hul werk doen nie. Almal ly daaronder.”
Hy sê mense moet voor die hotelkamer van pres. Thabo Mbeki gaan betoog as hy weer iewers in die buiteland is om die wêreld bewus te maak van die geweld in Suid-Afrika.
Net soos daar in 1981 tydens die Springbokke se toer in Nieu-Seeland teen apartheid betoog is.
Germishuys het ’n lang herstelproses wat voorlê. Hy is gister voorlopig uit die hospitaal ontslaan, maar sy dokters moet nog besluit óf en wanneer om die koeël te verwyder en sy kakebeen moet nou gesond word.
01-15-2007, 12:58 AM #624
Seun (15) vas ná moord op boer
Roossenekal. – ’n Vyftienjarige seun wie se klere nog vol bloedspatsels was, is gisteroggend in hegtenis geneem in verband met die moord op mnr. Sarel Breedt (78).
Die bloed is vermoedelik Breedt s’n.
Die polisie is op die spoor van nog twee verdagtes, vermoedelik tussen 15 en 16 jaar oud.
Breedt is Donderdagmiddag op sy plaas Honingsdraai in dié omgewing aan ’n stoel vasgemaak, ’n vuurwapen is teen sy kop gedruk en hy is koelbloedig doodgeskiet.
Hy en sy vrou, Ina (77), is by hul huis oorval terwyl hulle middagete buite die huis genuttig het. Die aanvallers het mev. Breedt se hande en voete vasgemaak en haar in die kombuis gelos. Sy is nie ernstig beseer nie.
Volgens kapt. Manie van Zyl van die nuut gestigte spesiale ondersoekeenheid vir Mpumalanga is die seun eergister aangekeer toe hy op heterdaad betrap is toe hy by ’n huis in die dorp wou inbreek.
Toe lede van die spesiale ondersoekeenheid hom ondervra, het hy erken dat hy by Breedt se moord betrokke was. Hy het ook verskeie items, waaronder gereedskap en huishoudelike items wat by die Breedts gesteel is, uitgewys.
Twee verdagtes was glo betrokke by die aanval en moord terwyl ’n derde by die plaashek waggehou het.
Die polisie het gister op Sekhukhune, sowat 60 km van die moordtoneel, op Breedt se uitgebrande bakkie afgekom.
Dit het verlate langs die pad gestaan. Die moordenaars het vermoedelik die bakkie aan die brand gesteek, sê Van Zyl.
Die bloedbevlekte klere gaan vir DNS-ontleding weggestuur word. Die seun wou nie sê wie Breedt doodgeskiet het nie.
Die polisie is op soek na ’n haelgeweer, ’n .22-geweer en ’n .32-rewolwer wat by Breedt gesteel is. “Ons inligting dui daarop dat die vuurwapens in die ander verdagtes se besit is.”
Die polisie het reeds die ander twee verdagtes geïdentifiseer én foto’s van hulle bekom.
“Ons is verheug oor die polisie se vinnige deurbraak,” het mnr. Louis van der Woude, mev. Breedt se skoonseun, gistermiddag gesê.
Mev. Breedt bly nou by hom en sy vrou, Dina, op Middelburg. Die familie het gister op die moordplaas saamgetrek.
Mev. Breedt was gister vir die eerste keer sedert die moord op die plaas. “Onder omstandighede gaan dit goed met haar, maar sy is vandag ’n bietjie broos,” het Van der Woude gesê.
Sy skoonma het gister van haar laaste besittings op die plaas gaan haal. “Sy sal nooit weer teruggaan nie,” het Van der Woude gesê.
“Dis goeie nuus dat iemand gevang is,” het mnr. Renier du Preez, die Breedt-egpaar se kleinseun, gister gesê. Hy het die plaas sowat drie jaar gelede by sy oupa gekoop.
01-15-2007, 01:10 AM #625
Man in hof ná boer (77) van Ladismith oorval is
LADISMITH. – Een van die mans wat na bewering ’n 77-jarige boer van dié omgewing Vrydag beroof het, verskyn vandag hier in die landdroshof.
Volgens mnr. Ntobeko Mangqwengqwe, ’n polisiewoordvoerder, het twee gewapende mans die boer omstreeks 11:00 by sy huis oorval. Hulle was met ’n handvuurwapen en ’n mes gewapen.
“Hulle het die man met die wapens gedreig en hom beveel om die kluis in sy huis oop te sluit,” het Mangqwengqwe gesê.
Nadat hulle die geld in die kluis gevat het, het hulle die man se hande vasgebind en hom aangesê om op die vloer te lê.
Die rowers het daarna met ’n onbekende bedrag geld op die vlug geslaan en het die boer ongedeerd agtergelaat.
Hy kon daarin slaag om sy hande los te wikkel en het die polisie gebel.
“Een van die verdagtes (39) is Sondagoggend omstreeks 03:00 naby Laingsburg in hegtenis geneem ná ’n omvangryke soektog en deeglike ondersoek deur die polisie,” het Mangqwengqwe gesê.
Van die geld is in sy besit gevind.
Die polisie is steeds op soek na die ander verdagte, maar is glo positief dat hulle hom binnekort sal vastrek.
“Ons wil om veiligheidsredes, en omdat dit die ondersoek sal belemmer, nie in hierdie stadium die slagoffer se naam bekend maak nie aangesien die ander verdagte nog op vrye voete is,” het Mangqwengqwe gesê.
Die polisie van Ladismith het hul dank uitgespreek teenoor lede van die publiek wat met inligting na vore gekom het wat gehelp het met die ondersoek.
01-15-2007, 01:31 AM #626
01-15-2007, 10:10 AM #627
Goeie werk Polisie, ons weet julle kan en julle bewys dit vir ons. :cop
01-16-2007, 03:58 PM #628
DIE GESIG VAN NÓG 'N MISDAADSLAGOFFER
Mnr. Louis Oberholzer van Pretoria wat tydens 'n vleisbraai deur rowers aangerand is
01-17-2007, 01:57 AM #629
Family to leave SA after attack
Two elderly Italian women have been injured after a gang of robbers armed with shifting spanners and guns attacked them in their South African family's Brooklyn home.
The attack on the two, who have been on holiday here since the birth of their grand-daughter in December, is the latest in a spate of violent house robberies which have occurred in Pretoria since January 1.
'The family was severely traumatised'
The warning email read: "Please be careful, even when you are sitting inside the house and please lock the outside doors.
"We are informed that there are three men committing house robberies in the Brooklyn, Lynnwood and Menlo Park areas. There is one tall man who is armed and two shorter stockier younger men, possibly Zimbabweans, and one who carries a shifting spanner.
"If a suspicious group is seen please call the police. Do not approach them, they are not afraid to attack."
Police spokesperson Inspector Anton Breedt said no arrests had been made and appealed to people who had information on the attackers' whereabouts
01-17-2007, 05:50 AM #630
Sleeping couple pistol-whipped during robbery
Gangs of armed robbers have broken into two homes on the East Rand, police said on Wednesday.
Six armed men forced their way into a sleeping couple's home in Witfield, Boksburg North, through the kitchen door, said Superintendent Andy Pieke.
The robbers pistol-whipped them and forced them to lie on the floor, he said.
They stole cellphones, a camera and cash, and fled when the couple activated a panic alarm.
In a separate incident in Germiston on Tuesday, four armed men robbed a sleeping couple of a car and home appliances valued at R38 000 at their home in Gerdview, Primrose, said Pieke.
The robbers tied them up and took, among other things, a television set, microwave, a DVD home theatre, cash and jewellery.
"They then loaded the goods into the man's company car, a white Fiat Uno, which they fled in," said Pieke.